**ROMÂNIA**

**JUDEŢUL ARAD**

**COMUNA SAGU**

**CONSILIUL LOCAL**

**HOTĂRÂREA NR. 67**

**din 27.07.2017**

**privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului comunei Sagu**

**Consiliul local al comunei Sagu**, **întrunit în şedinţa de indata din data de 27.07.2017**,

 **Având în vedere**:

- expunerea de motive a primarului comunei Sagu cu privire la iniţiativă;

- referatul intocmit de doamna Buza Cristina inspector, cu atributii de resurse umane in aparatul de specialitate a primarului comunei Sagu;

- prevederile statului de funcţii al aparatului de specialitate al Primarului comunei Sagu şi a serviciilor subordonate, aprobat prin HCL nr. 40 din 09 mai 2017;

 - prevederile art.11, art.13, art.38 şi ale Anexei nr. IX lit.C din Legea nr.153/2017 privind salarizarea personalului plătit din fonduri publice;

-prevederile art.36 alin.(2),lit.a,alin.(3),lit.b din Legea nr.215/2001,republicată, cu modificările şi completările ulterioare;

 - art.1 alin.2 lit.a, art.19 alin.1 lit.a, art.39 alin.6 și ale art.58 alin.1 din Legea nr.273/2006 privind finanţele publice, cu modificările şi completările ulterioare

 - prevederile Legii nr.188/1999 privind Statutul funcţionarilor publici, republicată (r2), cu modificările şi completările ulterioare;

 - prevederile Legii nr.53/2003 privind Codul Muncii, cu modificările şi completările ulterioare

 - votul „pentru” a 8 consilieri, din cei 13 in funcţie, fiind prezenţi 9 consilieri, 1 abținere

 **În temeiul art. 45 alin.(1) lit.a din Legea nr. 215/2001 -Legea administraţiei publice locale, republicată, cu modificările şi completările ulterioare,**

**HOTĂRĂŞTE:**

 **Art.1.-**Se aprobă nivelul salariilor de bază în lei pentru funcțiile publice şi pentru funcțiile contractuale din aparatul de specialitate al primarului comunei Sagu, care intră sub incidența prevederilor art.11 din Legea nr.153/2017, conform anexei ce face parte integrantă din prezenta hotărâre.

 **Art.2**.-La emiterea dispoziţiilor de stabilire a salariilor de bază conform anexei la prezenta hotărâre de consiliu, se va cuprinde o majorare de 10% pentru personalul care exercita activitatea de control financiar preventiv, conform art.15 din Legea nr. 153/2017 privind salarizarea personalului plătit din fonduri publice.

 **Art.3**.-Ducerea la îndeplinire a prezentei hotărâri revine Primarul comunei Sagu, prin emiterea de dispoziţii individuale de reîncadrare a funcţionarilor publici şi personalului contractual, ce fac obiectul prezentei hotărâri, prin stabilirea salariului de bază şi a salariului lunar, în condiţiile legii.

 **Art.4.-**Prezenta hotărâre se comunică Instituţiei Prefectului - judeţul Arad.

Presedinte de şedinţă *Contrasemnează,*

 Kunszabo Mihai p.Secretar

 Inspector,

 Goronea Cristian